als_Latn dik_Latn sag_Latn
Pas publikimit të një përgjimi audio mes Zv/kryeministrit shqiptar, Musa Xhaferri dhe Deputetes Emira Mehmeti, të cilët dëgjohen teksa konsumojnë një bisedë intime në telefon, ka ardhur dhe reagimi i Prokurorisë së Shkupit, që ka njoftuar nisjen e hetimeve për gjetjen e personit që i përgjoi bisedat e tyre dhe ata që autorizuan inçizimin e tyre.
Vetë Zv/Kryeministri Musa Xhaferri i kontaktuar nga mediat maqedonase për bisedën me Deputeten Mehmeti gjatë ditës së martë tha se do të njoftonte sot për ngritjen ose jo të padisë kundër personave në fjalë, ndërsa nuk pranoi bënte komente të tjera. Nga ana e saj, Mehmeti ka refuzuar të prononcohet.
Më herët, në një reagim të tijin, kryetari i BDI –së, Ali Ahmeti i bëri thirrje autoriteteve në vend që të reagonin dhe kërkoi tërheqjen e këtyre bisedave të publikuara në rrjete sociale, të përgjuara në mënyrë të jashtëligjshme.
Ahmeti gjithashtu kërkoi ndëshkimin e atyre që kanë realizuar këto përgjime.
Ndërsa Ambasada e SHBA –ve në Shkup, ka reaguar ashpër duke kujtuar se duhet zbatuar ligji për privatësinë e qytetarëve dhe kallëzimtarët, pasi Komisioni i Venedikut tregon qartë se cilët audio – incizime mund të publikohen në opinion.
Një ditë më parë, gazetari maqedonas Bozhinovski publikoi pjesën e dytë të bisedës intime mes deputetes së BDI -së, Ermira Mehmeti dhe zyrtarit të kësaj partie, njëherazi edhe zv/kryeministër i Maqedonisë Musa Xhaferi. /tvklan.al
als_Latn als_Latn als_Latn als_Latn als_Latn als_Latn